туш таъбири А - Tush tabiri mukamal sayt\nAuthor TushTabiri2 Reading 7 min Views 23 Published by 23.04.2018\nАнқо қуши — тушда анқо қуши кўриш йигит- лар учун уйланадиган қизи ниҳоятда чиройли бўлишига ишора. Анқо қуши шунингдек, фарзанд, ноёб иқгидор, сафарга чиқиш, бойлик, ўз севгисини учратишни ҳам билдиради..\nТушида анқо қушини кўриш бошига давлат қуши қўнганидан далолат.\nАнқо қуши устида учаётганини кўриш ўша кишининг мусибатларга матонат билан бардош бериши, елкаси ерга тегмай душманларини пой- мол қилишига ишора.\nАрава — ўзини назорат қила олмаган одамни билдиради. Шунингдек, ташвишсиз дўст, ҳалол топилган мол, мадорни кетказадиган машаққатли ишни билдиради.\nАрафа куни — тушда арафа кунини кўриш тўй-томоша, фарзандли бўлиш, узоқ айрилиқдан сўнг ёр васлига етишиш, хушхабар, сердаромад ишга киришга ишора.\nТушда арафа куни таомлар пиширганини кў- риш муносабатлари узилган қариндошлар яраши- ши, ўзаро борди-келди тикланганидан далолат.\nТушда эри билан бирга арафа куни таом тайёрлаганини кўриш хушхабарга ишора.\nАрафа куни болаларини байрам учун ювин- тириб, ораста қилганини кўриш сердаромад янги иш топишидан далолат.\nАрафа кунини кўриш туш соҳиби учун ҳажга боришига ишора.\nАрафа кунини кўриш ҳаммадан яширган сири бўлса, ўша сир ошкор бўлишини ҳам билдиради.\nАраб — тушда араб кишини кўриш машаққатли сафарга чиқишни билдиради. Узоқдан хушхабар эшитади.\nХиёнат, бойлик, қувончли хабарга ишора, тушда киши ўзини арабга айланиб қолганини кўриши ишончи сустлигига ишора. Араб билан бирга кетаётганини кўриш узоқ сафарга ишора. Араб аёлни кўриш оилавий муаммолардан далолат, тушда араб боласини кўриш хушхабар эшитишга ишора. »*>\nАри — тушда ариларни кўриш омад кулиб боқиши, хушхабар эшитиш, сердаромад иш, бемор кишининг соғайиб кетиши, йўқчиликдан қутилишини билдиради.\nКўп ариларни кўриш юксак»,, мартабага эришишдан далолат.\nТушда ари чаққанини кўриш, саломатлик, бахтдан дарак.\nОилали киши арилар уясига кириб чиққанини кўриш яқин кунларда хонадонида тўй бўлишига ишора.\nБўйдоқ йигит ари уясини кўриши бахтини учратиб, тўй қилишига ишора.\nАрпа — бойлик, мол-мулк, хурсандчидик, баракага ишора. Тушда арпа тўла халталарни кўриш қийинчилик билан бўлса ҳам катта давлатни қўлга киритишига ишора.\nТушда арпа экиш яхшилик қилиш, муҳтожлар ҳожатини чиқариш лозимлигидан далолат. Тушда арпа бошоқларини териб юриш қилган яхшиликлари учун мукофотланишини билдиради.\nАрпани тегирмонда тортаётганини кўриш Аллоҳ таолонинг севган қулларидан бири эканига ишора. Тушда арпа даласида юрганини кўриш узоқ сафарга чиқишини билдиради.\nТушда арпа сотганини кўриш охиратни унутиб, фақат дунё ҳавасига берилганидан далолат. Тушда арпа нонини еганини кўриш хасталиклардан халос бўлиб, узоқ умр кўришга ишора.\nАрслон — арслонни уйида кўриш фаровон, чиройли ҳаёт кечиришга ишора. Тушда арслонни кўриш золим, кучли душманга рўбарў келиши билан ҳам таъбирланади. Тушда арслон билан олишганини кўриш хасталашинига ишора.\nБемор киши тушида уйига арслон кирганини кўриши оиласи ббШига бир кулфат тушишидан далолат. Тушда арслондан қочгани ва у қувиб етолмага- нини кўриш юксак мартабага эришишга ишора.\nАрқон — тушда арқон кўрйш ишонган дўстга ишора. Меҳрибон ота-она, яқи# қйриндош, сало- матлик, узоқ умр, узоққа сафарга чиқиш, ишқ- муҳаббат, меҳр-оқибатга ишора.\nФақатгина арқоннинг узилганини яхшиликқа таъбир қилинмайди.\nКучли, берган ваъдасини бажарувчи, иболи аёлга ишора. Шунингдек, ёлғон гувохдик бериш, янги иш бошлаш, қамалиш, узоқ ва бахтли ҳаёт кечириш, сирдош дўст, ажали яқинлиги, душман- нинг тузоғига тушиш, кутилмаган меҳмоннинг келишини билдиради.\nАрғимчоқ — оилали киши арғимчоқ кўриши фарзандли бўлишига ишора. Оила нотинчлиги, қарзлардан қутилиш, юксак мартаба, севиш- ганлар аразлашиб қолиши, узоқдан келадиган хушхабар, иродасизлик, ибодатларини вақтида адо этмаслик, бойлигидан айрилишига ишора.\nАсал — яхшилик, даромад кўпайтирувчи ше- риклик, уйланиш, машаққат билан^қўдга кири- тилган давлат, гўзал амалларни билдиради. Тушда чойга эритилган асални кўриш ташвишлардан халос бўлишга ишора. Тушда асал ялаш бўйдоқ бўлса, ўз бахтини топиб тўй қилишига ишора. Хасталикларга шифо топади.\nАсалари — олим одам. бойлик, ҳарбий хиз- матга чақирилиш, савдода ҳалоллик билан ном чиқариши, меҳнаткаш оилани билдиради. Тушда бошига асалари қўнганини кўриш юксак мартабага эришишдан далолат. Деҳқон тушида асалари кўриши ҳосилига барака ёғилиб, мўл-кўл бўлишига ишора.\nАскар — тушда аскар кўриш душмани бўлса ҳам зарар кўрмаслигига ишора. Шунингдек, узоқ айрилиқ, ўчини олиш, ишларида омад кулиб боқишидан ҳам далолат. Бемор кишининг тушда аскарликка чақирилганини кўриши нохушлик, ташвишдан дарак. Тушда кўп аскарларни кўриш хушхабар эшитишга ишора.\nАсир бўлиш — тушдаги асирлик қайғу-изти- робдир. Асирларни кўриш эса юқори мартаба, ҳурмат-эътибордан дарак. Бирор қўмондон ёки давлат арбобининг асир бўлганини кўриш моддий манфаатдир. Қисқа муддатли асирлик ғам, зиёндир. Асирликдан қутулишнинг таъбири эса аксинча. Асирни қутқариш бирор кишига яхшилик қилишдир.\nқўшин — тушда қўшин кўриш раҳмат ва азоб фарйшталари деб таъбир қилинади. Қўшинда аскар эканини кўрган киши касал бўлса, вафот этади. Касал бўлмаса гамга ботади. Бирор жойга қўшин кирганини кўриш ўша жойда ёмғир ёғишига ишорадир. Тушда аскар кўриш мўминлар учун ғалаба, золимлар учун қасосдир.\nАтир — орзу қилган, лекин етишиб бўлмайди- ган гўзал аёлга ишора.\nШунингдек, ошкор бўлган сир, узоқдан кела- диган хушхабар, қўлдан бой.- берилган фурсат, меросни ўзлаштириб олган- нопок кимсани бил- диради. Тушда атир сепиб ўзига оро бераётгани- ни кўриш туш соҳибининг дўстлари даврасида ҳурмат топиб ардоқланишига ишора.\nТушда дўкондан атир-упа сотиб олганини куриш бўйдоқ бўлса яқин кунларда тўйи бўлиши, оилали бўлса, фарзанд кўришига ишора. .Иродаси мустаҳкам, қувонч, бахт, учрашув- севги, оиладаги қиз фарзанд, тўй-томошани билдиради.\nАтиргул — турлича таъбир қилинади. Тушда атиргул кўриш одобли, зебо фарзанд, содиқ дўст, лобар аёл, бевафо ошиқ, давлат ва шуҳратга ишора.\nТушда атиргул ғунчасини узиб олганини кўриш лобар қизга уйланишига ишора. Тушда атиргуллардан узиб гулдаста ясаганини кўриш юксак мартабага кўтарилишини билдиради.\nТушда дарахт устида атиргул кўриш фарзанд- ли бўлишига ишора.\nАтиргуллар қизил рангда бўлса туғилажак фар- занди қиз, оқ бўлса ўғил бўлишини бйлДиради.\nҚиш фаслида атиргул териб юрганини кўриш туш соҳибини фарзандлари ранжитишига ишора. Оилали киши қирмизи атиргул кўриши, рафи- қаси меҳр, эътиборга мҳтожлигидан далолат.\nОппоқ атиргул кўриш туш соҳибининг иро- даси мустаҳкамлигига ишора. Тушда атиргул- ларни узиб ташлаганини кўриш, номус, ория- тини асрай олмаганига ишора.\nАфиша — тушида афиша кўриш ҳасад, кўнгил- сизлик, мол-давлат, шуҳратпарастликка берилиш, ғийбатни билдиради. Киши ўзини афиша эълонида кўрса, дўстлари унга ҳасад қилишидан далолат.\nАфсун — киши тушда афсун кўриши эътиқоди, ишончининг сустлигидан далолат. Тушда афсун ўқиш турли кўнгилсизликлар, яқинлари билан ке- лишмовчиликлар келиб чиқишига ишора.\nАччиқ нарса — тушда аччиқ нарсани кўриш яхшиликка ишора. Бемор киши соғаяди, қайғуси бор кишининг осуда кунлари бошланади. Киши тушида аччиқ нарса кўриши умри узоқ бўлишига ишора.\nТушда аччиқ нарса ейиш ишлари юришиб, омад кулишидан далолат, тушда бировнинг сизга аччиқ нарса беришини кўриш ўша кишидан яхшилик кўришингизга ишора. Ҳомиладор аёл тушида аччиқ таом ейиши туғруқ жараёнида қийналмаслигига ишора.\nАшуро ойи — тушда ашуро ойини кўриш яхшиликка эмас. Кутилмаган мусибатли хабар эшитиш, ғам-ташвиш, ситам кўриш, сафарга чиқиб касалланишга ишора.\nАхлат — тушда ахлат кўриш туш соҳибини атрофидагилар у қадар хушламаслигига ишора. Шунингдек, юқумли касаллик, мол-давлат, ғам- ташвиш, кутилмаган меросни билдиради.


Бу дунё – синов майдони\nҲар бир инсон, ҳар бир мусулмон Аллоҳ таолога комил ихлосли бўлса, қилган ҳар бир амалга, ҳар бир ишга садоқат билан, холис ният билан ёндашса, Аллоҳ таоло унга ҳар қандай вазиятда худди шундай нусрат билан ёрдам бериб қўяди. Мен бу сўзларнинг исботини кўпинча ҳажга борган кекса, касалманд қарияларда кўраман. Бу ерда зўрға юрадиган, касалманд, мункиллаб қолган мўйсафид отахонлар, кекса онахонлар ҳажга бориш учун навбат кутишади.\nШифокорлар баъзан уларнинг ҳолатини кўриб, рухсат беришга иккиланса-да, бу нуроний зотларнинг кўзида умидни, иймонни, ихлосни кўриб, ёшлари саксондан, тўқсондан ошган ҳожиларимизга ижозат беришади.\n/ Бу дунё – синов майдони


ПФЛ В Про-лига иштирокчиси бўлган “Зарангари” футбол клуби аъзоларининг тотализаторда иштирок этганидан шубҳаланишни бошлади, дея маълум қилмоқда Диёр Имомхўжаев.\n“Клуб расмийларининг ЎзПФЛ’га маълум қилишича, 5-турдан ўрин олган Навоийнинг “Иттифоқ” клубига қарши учрашувда бир қатор футболчилар тотализаторда иштирок этган. Шундан келиб чиқиб, ЎФА махсус инспекцияси мазкур жамоалар ишини ўрганишни бошлайди. Зарангари” клубидан рўйхатдан ўтган футболчилар бу иш бўйича якуний хулоса чиқарилмагунига қадар бошқа клублардан рўйхатдан ўтказилмаслиги катта эҳтимол”, - дейди ПФЛ президенти маслаҳатчиси.\n“Зарангари” бунгача В Про-лиганинг 3–туридан жой олган “Зомин”га қарши ўйинга ўз вақтида етиб келмагани учун техник мағлубиятга лойиқ кўрилганди. Мазкур клуб бугун бўлиб ўтадиган “Орол”га қарши учрашувда ҳам иштирок этмайди. Регламентга кўра, жамоа мусобақадан четлаштирилиши керак. Клуб лицензиясининг қайтариб олиниши масаласи ЎФА тегишли қўмитаси томонидан кўриб чиқилади”, - дея қўшимча қилди мутахассис.\nДиёр Имомхўжаев Ўзбекистон. Про Лига В


Бировнинг ҳақидан қўрқмайсизми?|Оҳангарон ҳаёти - Жизнь Ахангарана\nБировнинг ҳақидан қўрқмайсизми?\nЮрт ободлигини кўрмоқчи бўлсанг, бозорга бор, дейди халқимиз. Дарҳақиқат, бозор эл-юрт фаровонлиги кўзгусидир. У қанчалик тўкин-сочин ва серфайз бўлса, аҳоли турмуш даражаси шунча яхшилигидан далолат беради. Истиқлол йилларида бозорларимиз қиёфаси, кўрку таровати тубдан ўзгариб, уларнинг фаолиятини яхшилаш, аҳолига етарли шарт-шароит яратиб, бозорларни сифатли истеъмол маҳсулотлари билан тўлдириш борасида қатор фармон ва қонунлар қабул қилинди. Ҳақиқатан ҳам бугун бозорларнинг янгича қиёфаси, у ерда олиб борилаётган бунёдкорлик ишларини кўриб, бозор нафақат аҳоли савдо-сотиқ қиладиган, балки тозалиги, кўркамлигидан баҳра оладиган маскан эканлигига яна бир бор амин бўласиз. Расталардаги сархил мева ва полиз экинларини кўриб, беихтиёр заҳматкаш бободеҳқонга тасаннолар айтасиз. Бири замонавий электрон, бири эса паллали тарозидан фойдаланиб, хушмуомалалик билан маҳсулот тортиб бераётган ёки қўполлик билан харидорнинг дилини ранжитаётган сотувчиларни кўриб, бозорларда муомала маданияти нечоғли муҳим эканлигига гувоҳ бўласиз. Жумладан, бозорларда ҳалиям учраб турадиган баъзи ҳолатлар кишининг дилини хира қилади. Замон шиддат билан ўзгараётган бир пайтда ҳалигача паллали тарозилар, тарози тоши ўрнига ғишт ёки тошлардан фойдаланаётган сотувчиларга дуч келамиз.\nЯқинда бир танишимни кўриб қолдим. Хуноб бўлиб келаётган экан. Сабабини сўрасам, дардини айтиб қолди:\n– Шаҳримиздаги деҳқон бозорига тушган эдим. Чақиравериб, ҳол-жонимга қўймаган таниш сотувчидан 5кг. картошка харид қилдим. Паллали тарозида тортган маҳсулотини елим пакетга солиб, қўлимга тутқазган танишимга раҳмат айтиб, растадан узоқлашдим. Бироқ, ички сезги негадир қўлимдаги картошка 5 кг. эмаслигини таъкидларди. Мева бозоридаги бир сотувчидан картошкани тортиб кўришини илтимос қилдим. Қарангки, янг-лишмаган эканман. 5 кг. деб олган маҳсулотим 3 кг. 800 грамм чиқса бўладими?! Қайтиб, олиб бориб берай десам, сотувчидан андиша қилдим, лекин унинг таниш бўлатуриб, шундай иш қилганлигидан дилим ранжиди..\nТарози – сотувчи билан харидор ўртасидаги мувозанатни таъминловчи восита. Ота-боболаримиз: “Тарози рози – худо рози” деб, тарозини ҳалоллик рамзи сифатида қадрлашган. Гарчи бугунги даврга унчалик тўғри келмаса-да, улар тарозидан ўз манфаати эмас, балки ўлчов воситаси сифатида фойдаланишган, бировнинг ҳақидан қўрқишган. Муқаддас ҳадисларимизда ҳам: “Бировнинг ҳақига хиёнат қилиш энг катта гуноҳ ҳисобланади”, дейилган. Қолаверса, бировнинг ҳақи ҳеч қачон буюрмаслигини барчамиз яхши биламиз. Бу маҳсулотни аслида ўзи етиштирмаган, лекин ўроқда йўқ, машоқда йўқ, хирмонда ҳозир бўлаётганлиги майлику-я, устига етарли нарх қўяётган бўлса-да, йўлини қилиб, тарозидан ҳам ураётган бундай олғир сотувчилар тез-тез учрайди. Бундайлар харидорнинг ҳақига хиёнат қилиб: “Фарзандларимга ҳалол луқма едираяпман” деб ўйласалар керак-да. Баъзи сотувчиларга вақтида хатосини кўрсатсангиз, раҳмат ўрнига, қўполлик билан:” Унда бошқа жойдан харид қилинг” деган жавобни оласиз.\nБир нарсани тан олишимиз керакки, аслида тарозидан уришга бевосита сотувчини айбдор қилаётган бўлсак-да, аммо бу ерда ушбу ҳолатга бефарқ бўлаётган, ҳақимизни сотувчига едирсак-да, “Эй, бу бозор-да” деб андиша қилаётган сизу бизнинг айбимиз ҳам бор. Нима бўлганда ҳам ҳар кимнинг инсофини ўзига берсин…\n2016 йил 29 июль, 31-сон.


“Йўл харитаси” – соҳа ривожида асосий омил\nС начала работы biznes-daily.uz 7 421 741\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" “Йўл харитаси” – соҳа ривожида асосий омил\nЎзбекистон Президенти Шавкат Мирзиёев 9 сентябрь куни “Мактабгача таълим тизимини тубдан такомиллаштириш чора-тадбирлари тўғрисида”ги қарорни имзолади. Ҳужжатда мактабгача таълим соҳасидаги тизимли камчиликлар кўрсатиб ўтилиб, Халқ таълими вазирлиги, Соғлиқни сақлаш вазирлиги, Бандлик ва меҳнат муносабатлари вазирлиги, маҳаллий давлат ҳокимияти органларининг бу борадаги фаолияти қониқарсиз деб топилди.\nҚайд этилганидек, мактабгача таълимни бошқаришнинг амалдаги ҳолати тизимли муаммоларни ўз вақтида аниқлаш ва бартараф этиш, мазкур соҳада, шу жумладан, нодавлат секторда замонавий иннновацион технологияларни ишлаб чиқиш ва жорий этиш имконини бермаяпти. МТМлари инфратузилмаси ва моддий-техник базасининг амалдаги ҳолати болаларни МТМлар билан тўлиқ қамраб олишни таъминлай олмаяпти, мамлакатда аҳоли сонининг ўсиши айрим мактабгача таълим муассасаларининг ҳаддан ташқари бандлигига олиб келмоқда.\nМактабгача таълим муассасалари ходимларини моддий рағбатлантиришнинг паст даражаси болаларни тарбиялаш ва ҳар томонлама ривожлантириш масалаларини профессионал даражада ҳал этишга қодир малакали мутахассислар билан таъминлай олмайди. МТМларда болаларнинг озиқ-овқат, моддий таъминоти ва уларга тиббий хизмат кўрсатишни ташкил этишда ҳам жиддий камчиликлар кузатилмоқда.\nЎзбекистонда 4893 та давлат мактабгача таълим муассасаси фаолият олиб бораётган бўлиб, уларни молиялаштиришга фақат 2016 йилда Давлат бюджетидан 1,6 триллион сўм ажратилган. Ушбу соҳада соғлом ва ҳар томонлама ривожланган ўсиб келаётган авлодни тарбиялашга салмоқли ҳисса қўшиб келаётган 57 мингдан ортиқ мутахассислар меҳнат қилмоқда.


«Ўзбекистон шампани» акциядорлик жамиятининг давлат улушини сотиб олиш учун аризалар қабул қилиш бошланди — Sof.uz\n«Ўзбекистон шампани» акциядорлик жамиятининг давлат улушини сотиб олиш учун аризалар қабул қилиш бошланди\n11.07 13:55 32 Ўзбекистон\nДавлат активларини бошқариш агентлиги ҳузуридаги UzAssets инвестиция компанияси «Ўзбекистон шампани» акциядорлик жамиятидаги ўз улушини сотиш ниятида эканлигини маълум қилди, деб ёзади Spot’га асосланиб «Gazeta.uz».\nГап компаниянинг 51,48 фоиз давлат улушини сотиш ҳақида кетмоқда. КPМG маслаҳатчи сифатида танланди. Савдо жараёни икки босқичдан иборат:\nталабнома ва талабларга жавоб берадиган шаклда ариза юбориш орқали қизиқиш билдириш;\nтижорат ва молиявий таклифларни кўриб чиқиш ва битимни тузиш.\nАризани 9 август куни Тошкент вақти билан 18:00 дан кечиктирмасдан юбориш керак. 12 августга қадар иккинчи босқичга қабул қилинганлардан қисқа рўйхат тузилади. Улар 16 августгача махфийлик тўғрисидаги битимни (NDА) имзолайди ва кейин компания ҳақида батафсил маълумот олади.\nИккинчи босқич иштирокчиларидан 9 сентябрга қадар битим тузиш учун мажбурий таклиф юборишлари сўралади. Битимнинг ўзи «Тошкент» Республика фонд биржаси қоидаларига ва Ўзбекистон қонунчилигига мувофиқ амалга оширилади.\n«Ўзбекистон шампани» компанияси тўғрисида\n1942 йилда ташкил этилган компания ўзини шампан ва газланган виноларни ишлаб чиқариш бўйича ягона ихтисослашган завод сифатида тан олади.\nҲозирги ишлаб чиқариш қуввати йилига 788 минг декалитр алкоголли ичимликлар, 2020 йилда ишлаб чиқариш қуввати 62 фоизни ташкил этган.\nМаҳсулотларнинг асосий ҳажми ички бозорда сотилади. Маҳсулотларнинг бир қисми Ҳиндистон, Корея, Мўғилистонга экспорт қилинади.\nКомпания ўзининг хом ашё базасига эга, шунингдек, Португалия, Россия, Франциядан импорт қилинадиган хом ашёлардан фойдаланади. Ходимларнинг умумий сони 200 кишидан ортиқ.\n2020 йилги даромад 65,6 миллиард сўмни, соф фойда 2 миллиард сўмни, капитал рентабеллиги 17,2 фоиздан ошиқни ташкил этди.\nШунингдек, давлат бошқа вино ишлаб чиқарувчи корхоналарни – «Ховренко номидаги Самарқанд вино заводи», «Тошкентвино», «Нукус вино заводи», «Шаҳрисабз вино-ароқ», «Сирдарё вино» ва бошқаларни хусусийлаштиришга тайёрланмоқда.


3 Август 10:09\nLONDON. Kazinform – Джон Хопкинс институтининг маълумотларига кўра, дунёда Covid-19 касаллиги билан касалланганларнинг умумий сони 18 миллионга яқинлашди, вафот этганлар сони 685 мингдан ошади. Эпидемия бир қатор мамлакатларда фаол тарқалмоқда. Улар орасида Австралия, АҚШ, Жанубий Африка ва Ҳиндистон бор, деб хабар беради Kazinform ББCга таяниб.\nКоронавируснинг 2-тўлқини келса, Қозоғистонда тиббиёт ходимлари етишмовчилиги кузатилмайди Ўзбекистонда коронавирус юқтирганлар сони 66 мигдан ошди – ССВ ЖССТ коронавирус инфекцияси тарқалиши бўйича янги рекорд қайд этди\nАвстралиянинг Виктория штатида ушбу касалликка чалинганлар сони кескин ошди ва фавқулодда ҳолат эълон қилинди. Сўнгги кунда 671 киши касаллик юқтирганлиги тасдиқланди.\nМельбурнда 4-даражали эҳтиёт чоралари штат пойтахти жорий этилди. Ушбу чекловга биноан, аҳолига яшаш жойидан 5 км радиусда уйдан фақат овқатланиш ёки спорт билан шуғулланиш учунгина чиқиш рухсат берилди. Ушбу чекловлар камида 6 ҳафта давом этади.\nЯкшанба куни Россияда вируснинг 5427 та янги ҳолати қайд этилди. Мамлакатда эпидемия бошланганидан бери 850 мингдан ортиқ одам касалланган. Россия юқтирганлар сони бўйича дунёда тўртинчи ўринда.\nCovid-19 вируси Лотин Америкаси ва Кариб ҳавзасида 200 мингдан ортиқ одамнинг ҳаётига зомин бўлди. Уларнинг аксарияти, тахминан 75% Бразилия ва Мексика ҳиссасига тўғри келади.\nЖанубий Африкада 500 мингдан ортиқ одам Covid-19 инфекциясини юқтирган.\nҲиндистонда учинчи кундан бери янги ҳолатлар сони 50 мингдан ошиб кетяпти.\nЭронда сўнгги бир кун ичида 2685 нафар одамга ташхис қўйилган. Бу бир ой ичидаги энг юқори ўсиш суръати.


Товарларни маркировкалаш: қандай жорий этилади | BUXGALTER.UZ\n2019 йил сентябрдан сигареталарни маркировкалашни бошлаш режалаштирилмоқда, октябрдан эса маркировкаланадиган маҳсулотлар рўйхатида 3 та позиция бўлади. 5 та йирик ишлаб чиқарувчилар томонидан тайёрланган алкоголь маҳсулотлари ҳамда пластик ва шиша идишларда, шунингдек бочкачаларда (кегаларда) чиқариладиган қизилмия илдизидан тайёрланган пиво қўшилади. Товарлар лойиҳа доирасида генерацияланган махсус штрих-кодлар билан маркировкаланади.\nПилот лойиҳа Ўзбекистон ДСҚ ва «Истиқболли технологияларни ривожлантириш маркази» МЧЖ (Россия Федерацияси) томонидан имзоланган меморандум доирасида амалга оширилади.\nТоварларни маркировкалаш ва кузатиш ахборот тизимини (кейинги ўринларда – ТМК АТ) жорий этиш мўлжалланмоқда. Пилот лойиҳа давомида унинг оператори этиб муассиси «Истиқболли технологияларни ривожлантириш маркази» МЧЖ ҳисобланган «CRPT TURON» МЧЖни тайинлаш таклиф этилмоқда.\nДСҚ пилот лойиҳа иштирокчиларини, шунингдек маҳсулотларини маркировкалаш лозим бўлган тадбиркорлик субъектларини аниқлайди.\nЛойиҳада иштирок этаётган ишлаб чиқарувчилар ва импорт қилувчилар ўз маҳсулотларини Маҳсулотлар реестрига киритиши лозим бўлади. Бунинг учун улар алоқа каналлари орқали ёки ТМК АТ расмий сайти ёрдамида ТМК АТ маъмурига рўйхатдан ўтиш тўғрисида аризани юборишлари керак. Буюртмада қуйидагилар кўрсатилиши лозим:\nтовар коди, GS1-128 штрих-коди, шунингдек ўрам турига (идишига) мувофиқ товар кодлари;\nўрам (идиш) тури.\nУшбу маълумот асосида ТМК АТ маъмури иштирокчилар учун маркировкалашга ноёб штрих-кодларни генерациялайди. Ишлаб чиқарувчилар уларни бевосита ишлаб чиқариш линияларида қўядилар. Импорт қилувчилар ишлаб чиқарувчи билан ушбу штрих-кодларни қўйиш ёки мустақил равишда божхона омборида буни амалга ошириш ҳақида келишиб олишларига тўғри келади.\nИшлаб чиқарувчилар (импорт қилувчилар), улгуржи савдо ташкилотлари маҳсулотга эгалик ҳуқуқи товарни муомалага киритувчи бир субъектдан бошқасига ўтаётганлиги ҳақида ТМК АТ маъмурини хабардор қилиши лозим. Бунинг учун маъмурга бошланғич ҳужжатни илова қилган ҳолда товар юкхатини юбориш керак. Мазкур маълумот электрон ҳисобварақ-фактурадаги маълумотлар билан бирлаштирилади.\nЧакана савдо корхоналари, яъни товарни реализация қилувчи якуний бўғин онлайн-НКМ билан жиҳозланган бўлиши лозим. Улар ТМК АТ маъмурига сотган товарлари ҳақидаги маълумот онлайн-НКМ фискал маълумотлар оператори томонидан узатилади.\nТаъкидлаш жоизки, лойиҳа иштирокчиларининг чекларида товар коди ва идентификациялаш коди ҳақида маълумот келтирилади.\nМамлакатда онлайн-НКМ тизими жорий этиш босқичида турганлиги боис лойиҳада яна бир таклиф – улгуржи сотувчи маҳсулотларни онлайн-НКМга эга бўлмаган чакана савдо корхоналарига реализация қиладиган ҳолатлар учун алоҳида тартиб жорий қилиниши илгари сурилган. Мазкур ҳолатда улгуржи сотувчи штрих-кодларни сканерлаб, сотилган товар сифатида тизимга киритиши лозим бўлади.\nТовар яроқсиз ҳолга келганда, эгаси уни ҳисобдан чиқариши ва ТМК АТга қуйидагилар қайд этилган маълумотни юбориши керак:\nоборотдан чиқарилаётган товар коди ва идентификация коди;\nтоварнинг чиқиб кетиши расмийлаштирилган ҳужжатнинг номи, санаси ва рақами;\nтовар оборотдан чиқарилган майдончанинг манзили;\nтоварнинг оборотдан чиқарилиш сабаблари.\nИшга туширилаётган тизимнинг энг асосий функцияларидан бири – истеъмолчиларни контрабанда ва контрафакт товарлардан ҳимоялаш. Шу боис истеъмолчиларга мобиль алоқа қурилмалари ёрдамида товарнинг асллилик даражасини текшириш имконияти берилади. У идентификациялаш сканерловчи воситасини бепул мобиль иловаси ёрдамида ўтказиб, ТМК АТ маъмуридан жавоб олади. Маълумотларнинг номувофиқлиги аниқланганда, ушбу мобиль илова орқали МТК АТга кейинчалик чора кўрилиши учун хабарнома юборилади.\nТовар ҳаракати тўғрисидаги маълумотлардан ДСҚ хабардор бўлади. Бу тадбиркорлик субъектлари томонидан солиқлар тўғри ҳисобланиши ва тўланиши устидан назоратни кучайтиришга имкон беради.\nЛойиҳани амалга ошириш якунлари бўйича 2020 йил 31 мартга қадар Вазирлар Маҳкамасига идентификация воситалари билан товарларни маркировкалаш ва кейинчалик кузатиш тизимини янада такомиллаштиришга доир, қуйидагилар назарда тутилган таклифлар киритилиши лозим:\nидентификация воситалари билан маркировкаланиши ва кейинчалик кузатилиши лозим бўлган товарлар рўйхатини босқичма-босқич кенгайтириш;\nДавлат солиқ қўмитаси қошида ишлаб чиқариладиган ва импорт қилинадиган маҳсулотларни ҳисобга олиш электрон базасини яратиш.


Доимо қалбимиздасиз – Сурхон тонги\nБош саҳифа / Жамият / Доимо қалбимиздасиз\nМай 8, 2018\tЖамият Изоҳ қолдириш 781 Кўрилди\nХотира ва қадр миллатимизга хос миллий ўзлигимиз, урф-одатларимизнинг ифодасидир. Юртимизда Хотира ва Қадрлаш куни нафақат ўтганлар руҳини шод этиш, балки кўпни кўрган кексаларимизга ҳурмат кўрсатиш намунаси ҳамдир.\nБу эса ёшларимизда аждодларимиз жасоратини қадрлаш, Ватанга муҳаббат, истиқлол ғояларига садоқатлибўлишга ўргатади.\nЯқинда вилоят ахборот ресурс марказида ижодкорлар Термиз шаҳридаги 6- ва 13-умумтаълим мактаблари ўқувчилари иштирокида “Сиз доим қалбимиздасиз” номли Хотира ва Қадрлаш кунига бағишлангантадбир бўлиб ўтди.\nУнда 6-мактаб ўзбек тили ва адабиёти фани ўқитувчиси Назокат Аннақулова уруш йиллари воқеалари, оқибатларини ўқувчиларга гапириб берди. Фаол ўқувчилар Карима Худойназарова, Беҳруз Рўзибоев, Умид Ярашевларнинг шеър ва саҳна кўринишлари билан чиқишлари тадбирга ўзгача файз бағишлади.\nОлдинги Юрсанг саёқ…\nКейинги Кекса педагогни йўқлаб


24.03.2020 22:54 0 7094\nИсландияда беморлардан бири янги коронавируснинг биратўла иккита штаммини юқтириб олди, дея хабар берди «Reykjavík Grapevine» журнали «deCODE genetics» биофармацевтика компанияси раҳбари Кари Стефанссон маълумотига таяниб.\nИккинчи штамм Хитойнинг Ухань шаҳрида пайдо бўлган коронавируснинг дастлабки версияси мутацияси ҳисобланади. Мутахассис фикрича, бу энг биринчи қўшалоқ юқтириш бўлиши мумкин.\nТахминларга кўра, мутацияга учраган штамм яна-да тажовузкор. Чунки бемор у билан мулоқотда бўлган одамларга айнан шу турини юқтирган. Халқаро маълумотларга кўра, коронавируснинг бундай тури Исландиядан бошқа давлатларда учрамаган.\n«Франс Пресс» агентлиги хабарига кўра, Исландияда 24 март куни 588 та коронавирус инфекцияси ҳолати қайд этилди.\nКоронавирус 8 дақиқа олдин


Муҳокама учун мавзу – Гўшангадан янграган фарёд…\nМуҳокама учун мавзу | 01/10/2018 3:18 PM 30163 марта ўқилди\n-Шарифбой аканинг совчилари уч марта қулчиликка келишибди,- қайта-қайта такрорларди улар, – бошингга бахт қуши қўнгани шу эмасми?! Ўзинг бир бева-бечора бўлсанг, нимангга кериласан?! Худо бериб, қудалашиб қолсанг борми, еганинг олдингда, емаганинг ортингда бўлади. Шу баҳона бизнинг кукрагимизга ҳам шамол тегарди. Шуни тушунасанми, ўзи?!\n-Гапни чўзма, чайналмасдан гапир, бирор бошқа сабаби борми? Бу гаплариниг рад қилишга сариқ чақачалик ҳам важ-карсон бўлолмайди, – кескин гапирди отаси.\n-Йўқ, ота мен ҳам бекор юрганим йўқ, ҳаммасини сўраб суриштирдим, – деди Зариф ака кескин оҳангда. – Бизга куёв бўладиган йигит бир ошнамнинг ўғли билан институтда бирга ўқиган экан. Ўша вақтдаёқ у шу “дард”га мубтало бўлган экан.\n– Мени кечирасиз-у, ота, – Зариф аканинг энди чинакамига жаҳли чиқиб,- мени эмас, сизларнинг мияларининг айнаб қолганга ўхшайди. Шарифбойнинг пули кўп деб, қизимни ўтга ташлашим керакми?! Сиз билан биз бой бўлмасак ҳам худога шукур, кунимиз ўтяпти. Ҳали қизим ўтириб қолгани йўқ-ку, ота.\n-Ҳа, охири етишдим-а сизга, – деди куёвбола беўхшов тиржайиб, – тилло узук муборак бўлсин, жоним. Аммо дунёдаги энг бахтли келинчак бўласиз, бунга гарантия. Сизга ҳозир бир сирни очаман. Билганингиз маъқул, ахир энди менинг хотинимсиз. Лекин сиз қўрқманг…хўпми?..\n– Мени кечир қизим,- деди Зариф ака буғиқ овозда, – Отанг ўлсин болам, сени шу куйга солган отанг ўлсин … Мени кечир, она-қизим…\nМуҳокама учун мавзу: Йўқотганларимиз ва топганларимиз\nМуҳокама учун мавзу – Қуръон терроризмга чақирадими?\nЗамира Рўзиева: Селфи (Муҳокама учун мавзу)\nНамоз НОРМЎМИН: ДЎСТ БЎЛИШ ОСОНМИ? (Муҳокама учун мавзу)\nБиз Тошкентдан бўламиз… (Муҳокама учун мавзу)\nМуҳокама учун мавзу: МАҲРАМ ТОПИНГ ЁЛҒИЗ АЁЛГА!\nМуҳокома учун мавзу – Журналистларни нега ёқтиришмайди?


IPI: Ўзбекистон Ғарбга дўст, матбуотга душман\nХалқаро Матбуот институти 2011 йилда Оммавий ахборот воситалари аҳволи энг оғир бўлган, аммо Ғарб давлатлари ўзига дўст тутган 10 мамлакат рўйхатини эълон қилди.\nТашкилот ҳисоботида айтилишича, бу рўйхатда Афғонистонга чегарадошлиги билан АҚШ учун стратегик нуқта бўлиб қолаётган ва шунинг учун Ғарбга дўст, деб кўрилган Ўзбекистон ҳам бор.\nАммо ташкилот хулосасига кўра, айни кезда Ўзбекистон матбуотга душмандир ва бу хулосага асос ўлароқ, ўзбек матбуотининг ҳануз мутлақо бўғилган ҳолда қолаётгани, камида 10 журналистнинг қамоқхоналарда жазо ўтаётгани келтирилган.\nШунингдек, Ўзбекистонда матбуотнинг муттасил босим остида эканига мисол қилиб, 2011 йилнинг май ойида ўзбек халқини ҳақорат қилганлик учун айбдор, деб топилган Америка овози мухбири Малик Бобоев ва сал муқаддам давлатлараро низо қўзғаганликда айбдор, деб топилган Vesti.uz нашри муҳаррири Александ Березовскийлар номи тилга олинган.\nХалқаро Матбуот институти ўз ҳисоботида президент Ислом Каримовнинг қизи Лола Каримованинг Францияда чоп этиладиган Rue89 нашри билан судлашувини ҳам эсга олган.\nУшбу институт томонидан "Ғарбга дўст, матбуотга душман", деб топилган давлатлар орасида Ўзбекистондан ташқари Туркия, Саудия Арабистони, Эфиопия, Туркманистон, Озарбойжон, Қозоғистон, Афғонистон, Покистон бор.


Малаки Глава 1\nБашорат. Малаки пайғамбар орқали Исроил халқига Эгамиз қуйидаги сўзларни аён қилди.\nЭгамиз шундай дейди: — Мен сизларни севдим. Сизлар эса: “Бизга севгингни қандай намоён қилдинг?” деб сўрайсизлар. Эсов Ёқубнинг акаси эмасмиди?! — дейди Эгамиз. — Шундай бўлса–да, Мен Ёқубни яхши кўриб,\nЭсовдан нафратландим. Эсовга берилган қирларни хароб қилдим, мерос бўлган ўша ерларини чиябўриларга бердим.\nБорди–ю, Эдом халқи: — Шаҳарларимиз вайрон бўлди, аммо биз уларни тиклаб оламиз, — дегудек бўлсалар, Сарвари Олам уларга шундай жавоб беради: — Шаҳарларини тикласинлар, Мен эса уларни яна вайрон қилавераман. Шунда одамлар Эдом ҳақида: “Бу ёвузлар юрти, Эгамиз улардан абадий ғазабланган”, деб айтадиган бўлишади.\nЭй Исроил халқи, буни сизлар ўз кўзингиз билан кўриб: “Эгамизнинг қудрати юртимизнинг чегаралари билан чекланмас”, деб айтадиган бўласиз.\nСарвари Олам шундай дейди: — Эй руҳонийлар, ўғил отасини ҳурмат қилади–ку! Хизматкор хўжайинидан қўрқади–ку! Агар Мен Отангиз бўлсам, нега Мени ҳурмат қилмайсиз? Агар Хўжайинингиз бўлсам, нега Мендан қўрқмайсиз? Сизлар Мени хўрлаяпсиз. Яна: “Қандай қилиб Сени хўрлабмиз?” деб сўрайсиз.\nСизлар қурбонгоҳимга ҳаром назрлар олиб келиб, Мени хўрлаяпсиз. Яна: “Қандай қилиб Сени ҳақорат қилибмиз?” деб сўрайсиз. Сизлар: “Эгамизнинг дастурхонини писанд қилмаса ҳам бўлади”, деб айтасиз. Шу орқали Мени ҳақоратлаган бўласиз.\nКўр молни қурбонлик қилаётганингиз тўғрими?! Чўлоқ, касалманд молни қурбонлик қилаётганингиз тўғрими?! Ўшани ҳукмдорингизга тақдим қилиб кўринг–чи. У сизлардан мамнун бўлиб, илтифот қилармикан?! — дейди Сарвари Олам.\n— Эй руҳонийлар, айб ўзингизда. Қани: “Бизга барака бер!” деб Мен, Худога ёлвориб кўринглар–чи. Бундай қилмишларингиз учун Мен биронтангизга барака берармикинман?! — дейди Сарвари Олам.\n— Қанийди, бирортангиз Маъбад эшикларини ёпиб ташлаганингизда! Шунда ичкарига кириб қурбонгоҳим устида беҳуда олов ёндирмаган бўлар эдингиз! Мен сизлардан мамнун эмасман, назрларингизни қабул қилмайман, — дейди Сарвари Олам. —\nЗеро, дунёнинг у чеккасидан бу чеккасигача бўлган барча халқлар орасида Менинг номим улуғланмоқда. Бутун ер юзида Менга атаб тутатқилар тутатилмоқда, ҳалол қурбонликлар келтирилмоқда. Ҳа, халқлар орасида буюкдир Менинг номим! — дейди Сарвари Олам.\n— Сизлар эса: “Раббийга арзимас назрлар келтирсак ҳам бўлаверади”, дея Менинг дастурхонимни булғаяпсизлар.\nЯна: “Буларнинг ҳаммасидан чарчаб кетдик”, дея юзларингизни буриштиряпсизлар, — дейди Сарвари Олам. — Сизлар чўлоқ, касалманд ёки бировдан тортиб олинган жониворни қурбонлик қиласизлар! Мен эса ўшани қабул қилишим керакми?! — дейди Эгамиз.\n— Лаънатисизлар! Подангиздаги бир қўчқорни Мен, Раббийга атаб қўйгансизлар–у, лекин ўрнига нуқсонли жониворни қурбонлик қиляпсизлар. Мен буюк Шоҳман, — дейди Сарвари Олам. — Менинг номим халқлар орасида иззат–икром билан тилга олинар.


“Заря Сурхана” ёрдамга муҳтож\n26 июн 2022, Тошкент вақти: 10:36\nИнтернетда Сурхондарё вилоятида чоп этиладиган “Заря Сурхана” газетаси ходимлари номидан нашр аҳволи ёмонлиги, уларга ёрдам кераклиги тўғрисидаги мурожаатнома эълон қилинди.\nУнда ёзилишича, “Заря Сурхана” вилоятда рус тилида чиқадиган ягона газета бўлиб, у 1941 йилдан буён нашр этилади. Вилоят ҳокимлиги нашри бўлмиш айни газета илгарилари 10 минг нусхагача чоп этилган. Аммо русийзабон фуқаролар сони камайгани боис бўлса керак, газета адади кескин камайиб кетган. Боз устига, газета жуда катта танаффус билан чоп этиладиган бўлган.\nЙил давомида 52 сони чиқиши керак бўлган газетанинг 2003 йилда атиги 23 сони нашр этилган. 2004 йил январдан август ойига қадар газета умуман чоп этилмаган. Фақатгина “Рус маданияти” уюшмаси аъзоларининг ўшанда янги тайинланган ҳокимга мурожаати ўлароқ, ҳоким газетага 2 миллион сўм ўтказдириб берган. Бу маблағнинг бир қисми газета чиқаришга, бир қисми қарзларни узишга сарфланган. Қарзлар эса 10 миллион сўмни ташкил этган.\nХуллас, жорий йилнинг май ойидан буён газета чоп қилинмайди. Чунки маблағ йўқ. Газета жамоаси сўнгги бор 2003 йилнинг 3 чорагида маош олган.\nЎз яқинларининг қарамоғида қолган газета жамоаси маҳаллий касбдошларига мурожаатида нима қилиш кераклиги ҳақида маслаҳат сўраган.\n“Озодлик” мухбири мазкур мурожаатнома юзасидан “Заря Сурхана” газетасига сим қоқди. Лекин ҳеч ким гўшакни кўтармади. Вилоят журналистлари ижодий уюшмаси вакиллари эса газета жамоасининг маслаҳат сўраб ёзган мурожаатидан хабари йўқлигини маълум қилди.


Павлодарда ўзбекистонлик муҳожирлар музлаб ўлаёзди\n12:18 / 02.12.2015\nҚозоғистоннинг Павлодар вилоятида ўзбекистонлик 47 нафар меҳнат муҳожири бузилиб қолган автобусни тарк этишдан бош тортиб, трассада 8 соат турди. КТК телеканалининг маълумот беришича, улар орасида 5 яшар бола ҳам бўлган.\nЙўловчилар Новосибирскдан Тошкентга қайтаётган эди. Уларнинг барчаси музлаб қолаётган эди, аммо жонларини сақлаб қолиш учун ғилдиракларни ёққанлар. Шунда муҳожирлардан бири тутун билан заҳарланган.\nВоқеа жойига етиб келган шифокорлар муҳожирларни иситиш пунктига боришга кўндира олмади, бунинг натижасида ёрдам шу ернинг ўзида кўрсатилди. Муҳожирлар қутқарувчиларнинг хизматлари пуллик деб ҳисоблаб, пулларни тежашга ҳаракат қилишган.


Ўзбекистон криптовалюта ишлаб топадиган учта энг манфаатли мамлакатлар қаторидан ўрин олди - Фарғона.Ру ахборот агентлиги\n01:24 msk, 22 Февраль 2019\nЎзбекистон криптовалюта ишлаб топадиган учта энг манфаатли мамлакатлар қаторидан ўрин олди\n30.01.2018 00:09 msk\nЎзбекистон криптовалюта (виртуал валюта) ишлаб топиш энг манфаатли бўлган мамлакатлар рўйхатида учинчи ўринни эгаллади. Баҳо беришда биткоин дея аталувчи виртуал валютанинг битта бирлигини ишлаб топиш учун сарфланган электр энергияси ҳисобга олинади. Рейтингни International Business Times нашри чоп этди.\nЭкспертлар хулосасига кўра, Ўзбекистонда битта биткоин ишлаш учун $1790 сарфлаш керак бўлади. Тринидад ва Тобагода - $1190 ва Венесуэлада - $531 сарфлаш керак. Бу кўрсаткич Қозоғистонда - $2835, Туркияда - $4984, Эронда - $3217, Россияда - $4675, АҚШда - $4758, Хитойда - $3172. Майнинг учун энг қиммат мамлакат Жанубий Корея саналади, бу ерда битта биткоин топиш учун $26.170 керак. Ушбу материал тайёрланаётган пайтда биткоин курси $11.403 га тенг эди.\nРейтингга 115 та мамлакат киритилган, Қирғизистон, Туркманистон ва Тожикистон улар орасида йўқ.\nВиртуал валютани ишлаб топиш ёки майнинг – биткоин чиқариш усулига айтилади, улар майнер томонидан жиҳоз ва ускуналар воситасида белгиланган математик масалаларни ечиш йўли билан ҳисобга киритилади. Илгари оддий компьютерда ҳам биткоин ишлаб топса бўларди, энди бўлса, дея ёзади Insider.pro, рақобат кучайиб кетгани боис махсус жиҳозлар керак бўлиб қолди. Виртуал валюта ишлаб топишнинг ушбу тизими учун марказий маъмур керак бўлмайди, давлат ёки хусусий шахс томонидан бошқариб бўлмайди. Тизимдаги барча транзакциялар шаффоф, бироқ компьютерларнинг тармоқ манзиллари эгаларини персоналлаштириш иложсиз бўлгани учун иштирокчилар ўз анонимликларини сақлаб қолиш имкониятига эга.\nМайнинг учун асосий ресурс – электр энергияси саналади. Қизиғи шундаки, Ўзбекистон аҳолиси электр таъминоти етишмовчилигидан азият чекаётгани тўғрисида “Фарғона” кўп бора ёзиб келган.\n“Фарғона”халқаро ахборот агентлиги


Мактабда ички туризм сабоқлари - Андижоннома\nАНДИЖОН ТУМАНИ «БАРКАМОЛ АВЛОД» МАРКАЗИДА «ОЧИҚ ЭШИКЛАР» КУНИ ЎТКАЗИЛДИ\nГАЗЕТАНИНГ ЭРТАСИ БОРМИ?\nАВТОМОБИЛЬ ҲАЙДОВЧИСИ НЕГА ҚАМАЛДИ?\nЭГАСИГА ЕТИБ БОРМАГАН «ОҒУ»\nМактабда ички туризм сабоқлари\nМамлакатимизда туризмни ривожлантириш ва уни жаҳон талаблари даражасига олиб чиқиш борасида кенг кўламли ишлар олиб борилмоқда. Бу йўналишда умумтаълим мактабларида ҳам белгиланган режа ва дастурлар асосида иш ташкил этилаётгани ўқувчи ёшларда соҳага доир билим ва кўникмаларни шаклланишига хизмат қилмоқда.\nЖалақудуқ туманидаги 40-умумтаълим мактабида ўтказилган семинардан кўзланган мақсад ҳам туризмни ўқитиш йўналишида эришилган ютуқ ва тажрибаларни оммалаштиришдан иборат бўлди. Меҳмонлар тадбирлар аввалида мактаб ўқувчиларининг спорт соҳасида эришган ютуқлари, қўл меҳнати намуналари ва ижодкор ёшларнинг асарлари билан танишдилар. Шундан сўнг янги педагогик технологиялар асосида ташкил этилган дарсларни кузатдилар. Айниқса, ички туризм мавзусига бағишланган дарслар семинар иштирокчиларида катта таассурот қолдирди.\n“Бугунги ёшлар эртанги кун давлат ва жамият қурилишининг асосий меъморлари” мавзусидаги семинарга уланиб кетган тадбир ёш китобсеварларнинг ёддан айтган шеърлари билан янада файзли ўтди.\nЎқувчиларнинг бўш вақтларини мароқли ва мазмунли ташкил этилишида турли спорт, ижодий ва фан тўгаракларининг ўрни алоҳида. Мактабда олиб борилаётган ана шундай тўгарак машғулотларига барча ўқувчиларни қамраб олишга ҳаракат қилинмоқда. Натижада фанлардан ўзлаштириш яхшиланиб, ўқувчилар ўз қизиқишлари бўйича қобилиятларини оширишга эришмоқдалар.


Ўсимликларнинг инсон ҳаётидаги роли.\nЕр юзида 500 мингдан ортиқ ўсимлик тури бор. 6000 тасидан инсон кундалик эхтиёжи учун фойдаланади.\nЯшил ўсимликлар ҳавони тозалайди, кишиларга эстетик завқ беради, далаларни шамоллардан ҳимоя қилади, тупроқни емирилишдан сақлайди, инсон учун озиқ-овқат, кийим-кечак, дори-дармон, қурилиш материаллари каби аҳамиятга эга. Ўсимликлар ҳаводаги чангнинг 70 -80 %ини ютади. Улар орасида шундай фитонцидларга эга ўсимликлар борки, хаводаги турли касаллик тарқатувчи вирус, замбуруғларни 40-50 % гача камайтиради.\nЎсимликлар фотосинтез жараёни натижасида хаводан карбонат ангидрид газини ютиб, йилига 5·1011 тонна кислород чиқаради ва 200 млрд тоннадан ортиқ органик маҳсулот тўплайди. Ўсимликлар атмосферадаги кислород балансини ушлаб туради. Хозирги кунга келиб эса, инсоннинг таъсирида хавонинг доимий таркиби бироз ўзгарди. Карбонат ангидрид (СО2) гази 0,03% дан салкам 1% га яқинлашмоқда. Кислород ҳам сезиларли даражада камайган. Бу қисқа ўзгариш ер юзида глобал исиш (парник эффекти) муоммосини келтириб чиқарди.\nЕр юзидаги энг катта ўрмонлардан Тайга, Амазонка дарёси қирғоқларидаги ўрмонлар, саванналар бир неча минглаб майдонларни эгаллайди. Амазонка дарёси қирғоқларидаги чўзилган ўрмонлар дунёдаги энг бой флора деб аталиб, унда 300 мингдан ошиқ ўсимлик тури учрайди.\nТропик ўрмонлар сайёрамизнинг ўпкаси саналади. Бу ўрмонлар минутига 25-30 га кесилмоқда. Биргина ёғочнинг ўзидан 20 минг хил маҳсулот олинади. 30 мингдан ортиқ ўсимлик тури ер юзидан йўқолиб кетган. Бундан 50 йил олдин ер юзидаги қуруқликнинг 49 % ини ўрмонлар эгаллаган эди. Хозирги кунда эса бор йўғи 27% ташкил этади. Бундан кўриниб турибдики ўрмонлар салкам 2 баробарга қисқарган. Ўзбекистондаги ўрмонлар эгаллаган майдонлар умумий ер майдонига нисбатан бор йўғи 3,2 % ни ташкил қилади. Ўзбекистонда 12 % ўсимликлар эса муҳофаза талаб. Бойлигимиз, дуру гавхаримиз ҳисобланган бу ўсимликларни айниқса унинг шифобахш турларини ва айрим ҳайвон турларини муҳофаза қилиш ишлари мамлакатимиздаги 9 та қўриқхонада, 9 та буюртмахонада, 2 та миллий боғ, 1 та экомарказ, юзлаб табиатнинг нодир масканларида, зиёратгохларда, жами 400 га яқин алоҳида қўриқланадиган ҳудудларда амалга оширилмоқда.\nЭкалогия ва география кафедраси\n1745 | 2019-09-04 23:52